Diari Oficial de la Generalitat Valenciana


Sumari del DOGV 5036, del 27-06-2005 (2005/6716)

Actuacions de juí verbal de desnonament número 1.077/2004. Cèdula de notificació.
---------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6716


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal de desnonament número 1.077/2004. Cèdula de notificació. [2005/Q6716]
  
Procediment: assumpte civil 1.077/2004
  
Jutjat de Primera Instància número 23 de València
  
Juí: juí verbal (desnonament per falta de pagament) 1.077/2004
  
Part demandant: Manuel Gomis Segarra
  
Part demandada: Yolanda García Artal
  
Sobre: verbals arrendataris i precaris
  
Al juí a què es fa referència s'ha dictat la resolució que té el text que, literalment, diu així:
  
«Sentència número -
  
València, 18 de maig de 2005
  
Desamparados Almenar Berenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil seguides amb el número 1.077/2004, a instància de Manuel Gomis Segarra, representat per la procuradora Consuelo Gomis Segarra i assistit de la lletrada Regina Catalán Pardo, contra Yolanda García Artal, declarada en rebel·lia; sobre desnonament per falta de pagament.
  
Decisió
  
Que amb l'estimació de la demanda deduïda per Manuel Gomis Segarra, representat per la procuradora Consuelo Gomis Segarra, contra Yolanda García Artal, declarada en rebel·lia, declare resolt per falta de pagament de la renda, el contracte d'arrendament subscrit per les parts el 2 de gener de 2002 i, en conseqüència, declare que pertoca el desnonament de l'habitatge propietat de l'actor i situat al carrer de Quart, número 103, pis 8, porta 22, d'esta ciutat, i indique a la demandada que l'haurà de desallotjar i deixar lliure i a disposició de l'actor, amb l'advertència, si no ho fa, de ser llançat de l'habitatge a càrrec seu.
  
S'imposen a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000.
  
Feu saber a l'arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de 26 de maig de 2005, el jutge, de conformitat amb el que disposa l'article 497 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificar la sentència.